Iman Mohamed Abdulmajid (amezaliwa 25 Julai 1955), anajulikana kitaaluma kama Iman (ambayo ina maana ya "imani" kwa Kiarabu), ni mwanamitindo Msomali, mwigizaji na mwongozaji kutoka nchini Marekani. Ameolewa na David Bowie. Alizaliwa mjini Mogadishu, Somalia, Iman ni binti wa Marian na Mohamed Abdulmajid, aliyekuwa balozi wa Somalia kwa Saudi Arabia, na ana ndugu wawili, Elyas na Feisal, na dada, Nadia. Alienda shule ya sekondari katika Misri na baadaye kuishi nchini Kenya, ambapo alisomea masomo ya sayansi ya siasa katika Chuo Kikuu cha Nairobi. Iman ni Muislamu, na anaweza kuzungumza lugha tano kwa ufasaha (Kiarabu, Kiingereza, Kifaransa, Kiitaliano, na Kisomali). Wakati bado alipokuwa katika chuo kikuu, Iman aligunduliwa na mpiga picha Peter Beard kutoka Marekani, na hatimaye alihamia Marekani kuanza kazi ya fashoni. Kazi yake ya kwanza ya fashoni ilikuwa na Vogue katika mwaka 1976. Punde si punde alijipata kwenye ukurasa mkuu wa gazeti la kifahari, akajithibitisha kama mwanafashoni maarufu.